Од 370 активних и мобилисаних лекара српског санитета у Први балкански рат отишло је 296. Моравска стална вона болница која је била најближа фронту на јужним и југозападним границама Краљевине Србије, у овом рату имала је улогу централне позадинске болнице за хируршко збрињавање, али и за попуну санитетског кадра у борним јединицама. Тако су готово сви српски лекари разерног састава мобилисани и послати у јединице, чак и управник Пастеровог завода при Моравској сталној војној болници, због чега је овај завод привремено престао са радом.